Hei. Tervetuloa Sanaa naisilta ohjelmaan.
Minun nimeni on Tarja Lappalainen.
Tänään puhumme hylkäämisen kokemuksesta -
ja siitä miten sellaisesta voi toipua ja eheytyä.
Eheytyminen on aina mahdollista eikä se katso ikää.
Monesti eheytymisen tarpeeseen herääkin vasta aikuisuudessa.
Tai alkaa tunnistaa muutoksen tarvetta ja uskaltaa käydä sitä kohti.
Raamatussa puhutaan myös hylkäämisestä.
Jumala jos kuka tietää miltä ihmisestä tuntuu, -
kun tulee tavalla tai toisella hylätyksi.
Ja kuinka kipeitä haavoja sellainen kokemus jättää jälkeensä.
Jeremian kirjassa Jumala puhuu omalle kansalleen Israelille -
mutta mehän ollaan myös tänä päivänä Jumalan kansaa uskovina.
Sama Sana koskee myös meitä.
Jeremia luku 30, jae 17. Siellä sanotaan:
Hylkäämisen kokemus on yksi syvimmin haavoittavia asioista.
Mitä nuorempana hylkääminen tapahtuu, -
sitä syvemmän jäljen se jättää.
Sielunvihollinen pyrkii jo varhain lapsuudessa haavoittamaan -
tavalla tai toisella, -
niin ettei elämämme voisi heijastaa Jumalan kirkkautta.
Herra lupaa parantaa hylkäämisen haavat.
Hän myös kykenee tekemään sen.
Hän kasvattaa ne haavat umpeen.
Niin kuin iholle tullut haava paranee ja kasvaa umpeen.
Jeesus välittää niistäkin, jotka tuntevat olevansa kaikkien hylkäämiä -
sellaisia, joista ei kukaan välitä tai ainakin voi tuntua siltä.
Hylkäämisen kokemus voi tulla monella tavalla.
Liian pitkäaikainen ero vanhemmista -
tai läheisen kuolema tai sairastuminen, voi aiheuttaa lapselle -
hyvinkin voimakkaan hylkäämisen kokemuksen.
Vanhempien alkoholismi tai huumeiden käyttö, -
koulukiusaaminen, avioero, syitä voi olla monenlaisia.
Hylkäämisen seurauksena on monenlaista sielunkipua ja ongelmaa,
jotka tekee elämän hankalaksi.
Voi olla heikko itsetunto, joka on varsin ikävä seuralainen.
Tulee arvottomuutta ja ulkopuolisuuden tunnetta.
Vaikka on ihmisiä ympärillä, niin silti kokee aina olevansa ulkopuolinen.
Kun sisin on kipeä, tulee rakenta- neeksi ympärilleen suojamuurin, -
jotta ei tulisi enää lisää satutetuksi.
Tuntuu turvallisemmalta pitää ihmiset tietyn matkan päässä.
Vetäytyä sinne omien muurien sisälle.
Siellä muurien sisällä on tosi yksinäistä.
Toisaalta kaipaa ihmisiä lähelleen ja toisaalta pelkää sitä lähelle tulemista.
Pelkää, että ihmiset näkee minun surkeuteni.
Pitää kätkeytyä ihmisten katseilta.
Oman eheytymisen prosessin myötä olen käynyt läpi kaikkia näitä asioita.
Sisimmässä oli ainainen kipu, -
nimetön kipu, josta ei tiennyt, mikä se oikein on.
Tunteet oli lukossa ja enimmäkseen siellä negatiivisella puolella.
Oli ahdas ja rajoittunut olo siellä omien suojamuurien sisällä.
Rukoilin, että Herra veisi minut sieltä ahtaasta avaralle, -
vaikka en ollenkaan ymmärtänyt, miten sellainen voisi tapahtua.
Jeesus kuuli sen sydämestä nousevan rukouksen -
ja alkoi pitkä eheytymisen aika.
Siihen on sisältynyt monenlaisia oppitunteja, -
jotka eivät aina ole olleet ihan helppoja.
Kun sisäinen vapaus ja ilo alkoi lisääntyä, -
se maistui niin hyvälle, että halusin lisää, maksoi mitä maksoi.
Pyhä Henki johdattaa turvallisesti vapauteen ja eheyteen.
Kun Pyhä Henki nostaa tietoisuuteen alueita, jotka eivät ole kohdallaan, -
se tarkoittaa, että just sen alueen Hän haluaa seuraavaksi laittaa kuntoon.
Se merkitsee myös totuuden kohtaamista omasta itsestä.
Totuus on se, mikä vapauttaa.
Kun mun itsetuntoni oli nollassa, olin uskonut kaikenlaisia valheita itsestäni.
Antennit oli aivan kuin viritetty kuuntelemaan ja ottamaan vastaan -
sielunvihollisen kauppaamia negatiivisia ajatuksia.
Että "Mä en ole minkään arvoinen", "Olen epäonnistuja" -
"Kaikki mihin tartun epäonnistuu" kaikkea sen kaltaista.
Kun Jeesus alkoi tehdä työtä minussa, niin aloin ymmärtää, -
että ei minua olekaan luotu sellaiseksi.
Ei se olekaan mun geeneissäni vaan -
erilaisten olosuhteiden ja kokemusten aiheuttamaan rikkinäisyyttä.
Silloin alkoi näkyä valoa tunnelin päässä.
Syttyi toivo muutoksen mahdollisuudesta.
Mun identiteettini alkoi vähitellen muuttua myönteisemmäksi.
Arvottomuus alkoi väistyä -
ja aloin nähdä itseni myönteisemmässä valossa.
Kun minäkuva muuttuu, niin silloin on jo paljon voitettu.
Silloin mennään jo kohisten eteenpäin eheytymisen tiellä.
Jotta Herra pääsee parantamaan ja eheyttämään, -
niin Hän vie meidät myös sisäisen puhdistautumisen tielle.
Ihan niin kuin haava iholla pitää puhdistaa, jotta se paranee -
ja ettei pöpöt pääse tekemään haavaan tulehduksia.
Usein on niin, että kun sisin on hauras -
eikä kykene kantamaan elämän taakkaa, -
silloin helposti kaataa syyn jonkun toisen niskaan.
Se voi olla läheinen ihminen, seurakunta, pastori, yhteiskunta -
tai joku muu sopiva kohde.
Sellainen ympäristön syyttäminen ja oman vastuun väistäminen -
se toimii esteenä parantumiselle.
Tai voi tulla kateus, kun muilla näyttää menevän hyvin -
ja itsellä on vaikeaa.
Voi olla anteeksiantamattomuutta, vihaa tai katkeruutta -
esimerkiksi omia vanhempia kohtaan.
Tai niitä kohtaan, jotka ovat satuttaneet.
Kaikesta tällaisesta Herra kutsuu puhdistautumaan -
ja tekemään parannusta, koska Hän rakastaa meitä.
Hän haluaa poistaa sellaiset asiat, jotka ovat esteenä eheytymiselle.
Se valinta on meidän ja voima tulee Herralta tähän kaikkeen.
Eikä näitä asioita voiteta yhdellä kertaa eikä yhtenä päivänä.
Herra tietää ajan ja tavan, miten Hän vie eheytymisessä eteenpäin.
Hänellä on yksilöllinen suunnitelma ja aikataulu jokaiselle.
Hän kysyy vaan meidän tahtoamme.
Jeesus kysyi sairaalta "Tahdotko parantua?".
Herra ei kävele meidän tahtomme yli -
vaan Hän antaa meille vapauden valita, mitä me tahdomme.
Jeesus aivan kuin ojentaa meille kätensä ja kysyy -
"Sallitko minun viedä sinut eheytymisen prosessiin?"
Se tuntuu välillä kipeältä, kun totuus kirpaisee.
Jeesuksen hoidossa syntyy aina hyvää jälkeä.
Hän ei tee virheitä, vaikka välillä tuntuisi, että -
"Miksi tällaisia kokemuksia tulee eteen?".
Herra laittaa kaiken toimimaan meidän parhaaksemme -
ja ohjaa meitä hyvin yksilöllisesti ja tarkasti.
Joskus eheytymiseni alkuaikoina Herra puhui, että -
olen niin hauras, että Jumala kulkee varpaillaan minun kanssani.
Ettäkö Jumalakin hipsuttelee varpaillaan, kun ihminen on hauras?
Se on ihmeellinen kuva Jumalasta, että hänellä varaa -
kulkea vaikka varpaillaan, jotta voisi hoitaa meidät ehjäksi.
Niin paljon Hän meitä rakastaa.
Eräs alue, jossa Herra on hoitanut ja antanut oppitunteja minulle -
on syyllisyys.
On merkillistä, että hylkäämisen kokemus tuo mukanaan syyllisyyden.
Mä koin aina itseni jotenkin syylliseksi.
Oli sellainen perussyyllisyys kokoajan.
Koin syyllisyyttä toistenkin puolesta vaikka ei ollut mitään syytä.
Pienetkin asiat jäivät vaivaamaan.
Jossakin vaiheessa tajusin, ettei tämä ole oikea tila uskovalle.
Aloin rukoilemaan, että Herra vapauttaa minut syyllisyydestä.
Herra kuuli senkin rukouksen ja johdatti minut erilaisiin tilanteisiin,-
joissa Hän sai tuoda Sanansa minulle avuksi.
Kerran kun mä taas takkusin jonkun olemattoman asian kanssa, -
niin olin silloin juuri lukemassa Apostolien teoista lukua 10.
Siinä kerrotaan kuinka Pietari näki rukoillessaan näyssä, -
että hänen eteensä laskettiin liinavaatteessa saastaisia eläimiä.
Sitten Pietarin käskettiin syödä niitä.
Pietari torjui sen ja totesi -
"Ei, mä en ole koskaan syönyt mitään epäpyhää.".
Vastaus, jonka Pietari sai, -
se ikään kuin pompahti minun silmille sieltä Raamatusta.
Mä tajusin, että nyt Herra puhuu minulle tässä sanassa.
Se ääni nimittäin puhui Pietarille, -
"Minkä Jumala on puhdistanut, sitä älä sinä sano epäpyhäksi".
Herran viesti minulle oli, että kun Jeesus itse on minut puhdistanut, -
minulla ei ole lupa pitää itseäni epäpuhtaana.
Totesin, että "no, vautsi". Se viesti meni perille.
Kiitos Herralle taas kerran tästä ihanasta oppitunnista.
Toisella kertaa Herra puhui minulle, että -
"Älä pidä halpana minun sovitustyötäni".
Jos yritän omalla täydellisyydelläni ja synnittömyydelläni pärjätä, -
niin teen tyhjäksi Jeesuksen sovitustyön.
Itseasiassa se on ylpeyttä.
Jeesuksen sovitustyö on se, minkä varassa pelastukseni lepää -
ja jonka perusteella olen vanhurskautettu, kun uskon Häneen.
Uskon kohde ei ole syntien anteeksi saamisessa vaan Jeesuksessa.
Kun uskon Jeesukseen, siitä seuraa automaattisesti, -
että syntini on annettu anteeksi, niinkuin Apostolien teoissa sanotaan.
Jokainen joka uskoo Häneen saa synnit anteeksi -
Hänen nimensä kautta.
Jeesus rakastaa sinua ihan valtavasti ja haluaa parantaa ja eheyttää.
Voit rukoilla, että Jeesus näyttää sinulle tietä eheytymiseen -
ja johdattaa sinut turvallista tietä kohti vapautta ja eheyttä.
Jumala on meidän puolellamme.
Mä toivotankin sulle oikein ihanaa, siunattua elämää eteenpäin -
Jeesuksen hyvässä hoidossa.
Tekstitys: Annukka Eskola